OBRAZLOŽENJE IZMJENA I DOPUNA PRORAČUNA

OPĆINE GORNJA RIJEKA ZA 2020. GODINU

I PROJEKCIJA ZA 2021. I 2022. GODINU

Proračun Općine Gornja Rijeka za 2020. godinu i projekcije za 2021. i 2022. godinu usvojeni su na sjednici Općinskog vijeća Općine Gornja Rijeka održanoj 11. prosinca 2019. godine i objavljeni u "Službenom glasniku Koprivničko – križevačke županije" broj 20/20 i internetskoj stranici Općine Gornja Rijeka (<https://gornja-rijeka.hr/proracun-opcine-gornja-rijeka-za-2020-godinu-i-projekcije-za-2021-i-2022-godinu/> ).

Zakonom o proračunu ("Narodne novine" broj 87/08, 136/12 i 15/15) je utvrđeno da ukoliko tijekom proračunske godine dođe do promjena na prihodnoj i rashodnoj strani proračuna, proračun se mora ponovno uravnotežiti. Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna (rebalans proračuna), prema istom postupku kao za donošenje proračuna.

Budući su od donošenja Proračuna Općine Gornja Rijeka za 2020. godinu nastale promjene koje su utjecale na prihodnu i rashodnu stranu proračuna proračun se uravnotežuje donošenjem Izmjena i dopuna proračuna.

I. PRIHODI I PRIMICI

1. Predlaže se smanjenje Prihoda Proračuna Općine Gornja Rijeka za 2020. godinu s 15.804.200,00 kuna na 14.393.920,67 kuna te povećanje primitaka od 1.000.000,00 kuna.
2. Predlaže se smanjenje prihoda od poreza s 3.474.240,00 kuna na 2.886.451,34 kune.
3. Predlaže se smanjenje prihoda s osnove Pomoći od subjekata unutar općeg proračuna (Fondovi EU, resorna ministarstva, Koprivničko-križevačka županija..) za određene namjene odnosno projekte s 11.948.960,00 kuna na 11.144.900,00 kuna.
4. Predlaže se smanjenje prihoda od imovine s 170.000,00 kuna na 137.000,00 kuna. Ukupno planirani iznos sastoji se od prihoda od legalizacije nezakonito izgrađenih objekata, prihoda od kamata i dividendi, te prihoda od zakupa i iznajmljivanja imovine.
5. Predlaže se povećanje prihodi od administrativnih pristojbi i po posebnim propisima planirani s 211.000,00 kuna na 225.569,33 kune. (komunalna naknada, komunalni doprinos..).
6. Predlaže se primici od financijske imovine i zaduživanja u svoti od 1.000.000,00 kuna (kratkoročna pozajmica za financiranje vrtića).
7. Raspoređen je višak iz prethodnog razdoblja u svoti od 458.390,38 kuna.

II. RASHODI I IZDACI

Predložene su izmjene kako slijedi:

1. Izrada web stranice – 12.000,00 kuna,
2. Izdaci za financijsku imovinu i otplatu zajmova – 105.000,00 kuna,
3. Zgrada II.- smanjenje za 10.000,00 kuna,
4. Zgrada III. – povećanje za 20.000,00 kuna,
5. Zgrada IV. - smanjenje za 10.000,00 kuna,
6. Zgrada za potrebe primarne zdravstvene zaštite/TIP- smanjenje za 50.000,00 kuna,
7. Uređenje Društvenog doma u Pofukima – smanjenje za 208.000,00 kuna,
8. Sufinanciranje smještaja djece u vrtiću-povećanje za 10.000,00 kuna,
9. Izgradnja zgrade dječjeg vrtića – povećanje za 646.500,00 kuna i promjena izvora financiranja,
10. Općinska knjižnica Sidonije Rubido Erdody – povećanje rashoda poslovanja za 12.000,00 kuna, povećanje materijalnih rashoda za 3.500,00 kuna, povećanje financijskih rashoda za 500,00 kuna, smanjenje rashoda za nabavu knjižne građe za 2.000,00 kuna,
11. Mali Kalnik-smanjenje za 190.000,00 kuna,
12. Etno park Kostanjevec Riječki-smanjenje za 280.000,00 kuna,
13. Socijalno ugrožena kućanstva-povećanje za 25.000,00 kuna,
14. Gerontodomaćica – povećanje za 400,00 kuna,
15. Pomoći za ogrjev-smanjenje za 25.000,00 kuna,
16. Godišnje održavanje nerazvrstanih cesta – povećanje za 29.560,99 kuna (prenesena sredstva),
17. Održavanje javne rasvjete- povećanje za 15.000,00 kuna,
18. Održavanje čistoće javnih površina-povećanje za 10.000,00 kuna (za sanaciju divljih deponija),
19. Modernizacija (asfaltiranje) nerazvrstanih cesta – promjena izvora financiranja,
20. Evidentiranje komunalne infrastrukture – smanjenje za 20.000,00 kuna,
21. Subvencije poljoprivrednicima – smanjenje za 10.000,00 kuna,
22. Izrada Programa zaštite divljači – povećanje za 10.000,00 kuna.

Stručni suradnik za

računovodstvo i financije

Valentina Valjak